CELEX: 32011D0208
Language: da
Date: 2011-04-01 00:00:00
Title: 2011/208/EU: Kommissionens gennemførelsesafgørelse af 1. april 2011 om EU-tilskud til aktioner af hastende karakter til bekæmpelse af Newcastle disease i Spanien i 2009 (meddelt under nummer K(2011) 2062)

2.4.2011   
            
            
               DA
            
            
               Den Europæiske Unions Tidende
            
            
               L 87/29
            
         KOMMISSIONENS GENNEMFØRELSESAFGØRELSE
   af 1. april 2011
   om EU-tilskud til aktioner af hastende karakter til bekæmpelse af Newcastle disease i Spanien i 2009
   (meddelt under nummer K(2011) 2062)
   (Kun den spanske udgave er autentisk)
   (2011/208/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 6, stk. 2, og
   ud fra følgende betragtninger:
   
               (1)
            
            
               Newcastle disease er en infektiøs virussygdom, som forårsager høj dødelighed blandt fjerkræ.
            
         
               (2)
            
            
               I tilfælde af et udbrud af Newcastle disease er der en risiko for, at sygdomsagensen spreder sig til andre fjerkræbedrifter både i den pågældende medlemsstat og til andre medlemsstater og tredjelande via handel med levende fjerkræ eller produkter heraf.
            
         
               (3)
            
            
               Et udbrud af sygdommen kan derfor hurtigt få epidemiske proportioner og dermed gå voldsomt ud over fjerkræopdrættets rentabilitet.
            
         
               (4)
            
            
               Ved Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease (2) er der foreskrevet foranstaltninger, som i tilfælde af et udbrud straks skal gennemføres af medlemsstaterne for at forebygge yderligere spredning af virusset.
            
         
               (5)
            
            
               Ved beslutning 2009/470/EF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. I henhold til artikel 3, stk. 2, og artikel 6, stk. 2, i nævnte beslutning kan medlemsstaterne få EF-tilskud til dækning af visse udgifter i forbindelse med foranstaltninger til udryddelse af Newcastle disease.
            
         
               (6)
            
            
               Ved artikel 3, stk. 6, i beslutning 2009/470/EØF er der fastsat bestemmelser om, hvor stor en andel af medlemsstaternes udgifter der kan dækkes af EF-tilskuddet.
            
         
               (7)
            
            
               Udbetaling af EU-tilskud til aktioner af hastende karakter til udryddelse af Newcastle disease finder sted efter reglerne i Kommissionens forordning (EF) nr. 349/2005 af 28. februar 2005 om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (3).
            
         
               (8)
            
            
               Den 26. november 2009 blev der bekræftet et udbrud af Newcastle disease i Spanien. Spanien traf i medfør af direktiv 92/66/EØF og artikel 3, stk. 2, i beslutning 2009/470/EF foranstaltninger til bekæmpelse af udbruddet.
            
         
               (9)
            
            
               Spanien har opfyldt alle sine tekniske og administrative forpligtelser i henhold til artikel 3, stk. 2, i beslutning 2009/470/EF og artikel 6 i forordning (EF) nr. 349/2005.
            
         
               (10)
            
            
               Den 23. december 2009, den 26. januar 2010 og den 25. februar 2010 indsendte de spanske myndigheder et overslag over de udgifter, der er afholdt til udryddelse af Newcastle disease.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   EU-tilskud til Spanien
   1.   Der kan ydes EU-tilskud til Spanien til delvis dækning af landets udgifter til foranstaltninger som omhandlet i artikel 3, stk. 2, og artikel 6, stk. 2, i beslutning 2009/470/EF til bekæmpelse af Newcastle disease i 2009.
   2.   Det i stk. 1 omhandlede EU-tilskud fastsættes ved en senere afgørelse, som vil blive vedtaget efter proceduren i artikel 40, stk. 2, i beslutning 2009/470/EF.
   Artikel 2
   Adressat
   Denne afgørelse er rettet til Kongeriget Spanien.
   
      Udfærdiget i Bruxelles, den 1. april 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EFT L 260 af 5.9.1992, s. 1.
   
      (3)  EUT L 55 af 1.3.2005, s. 12.